**Pitanja i odgovori:**

**Šta omogućava elektroničko poslovanje sa Upravom za neizravno oporezivanje uz uporabu kvalificirane elektroničke potvrde?**

Elektroničko poslovanje s Upravom za neizravno oporezivanje uz uporabu kvalificirane elektroničke potvrde omogućava obveznicima neizravnih poreza korištenje Informatičkog sustava UNO, u dijelu koji se odnosi na pružanje sljedećih elektroničkih usluga UNO:

* Elektroničko podnošenje provozne carinske deklaracije (NCTS)
* Elektroničko podnošenje PDV
* Elektroničko podnošenje PDA prijave

**Koje elektroničke usluge pruža UNO korištenjem kvalificirane elektroničke potvrde?**

Prva elektronička usluga uz uporabu kvalificirane elektroničke potvrde koju je ponudila Uprava za neizravno oporezivanje je omogućena sudionicima u provoznom carinskom postupku koji od 01.08.2022. godine carinske prijave za provoz potpisane kvalificiranim elektroničkim potpisom podnose elektroničkim putem.

Nova elektronička usluga UNO korištenjem kvalificirane elektroničke potvrde je elektroničko podnošenje PDV i PDA prijava. S tim u svezi, porezni obveznici koji imaju status "velikih obveznika neizravnih poreza" su dužni PDV prijavu dostavljati UNO elektroničkim putem uporabom kvalificirane elektroničke potvrde od poreznog razdoblja lipanj 2023. godine. Ostali porezni obveznici koji nemaju status "velikih obveznika neizravnih poreza" su dužni PDV prijavu dostavljati UNO elektroničkim putem uporabom kvalificirane elektroničke potvrde od poreznog razdoblja siječanj 2024. godine, mada istima je omogućeno da to učine i ranije.

**Da li postoji razlika između procesa izdavanja kvalificiranih elektroničkih potvrda i elektroničkog poslovanja?**

Veoma je važno shvatiti da je riječ o dva odvojena procesa, od kojih je jedan (proces izdavanja kvalificirane elektroničke potvrde) preduvjet za korištenje drugog procesa, tj. elektroničko poslovanje sa UNO uporabom kvalificirane elektroničke potvrde.

Naime, proces podnošenja zahtjeva za izdavanje kvalificirane elektroničke potvrde, zajedno sa potrebnom dokumentacijom, ne treba miješati sa zaključivanjem Ugovora o korištenju informatičkog sustava za elektroničko poslovanje s UNO, mada korisnik može istovremeno podnijeti i zahtjev za izdavanje kvalificirane elektroničke potvrde (s potrebnom dokumentacijom) i pomenuti Ugovor (sa potrebnom dokumentacijom).

Dakle, samo posjedovanje kvalificirane elektroničke potvrde jeste potreban ali ne i dovoljan uvjet da bi se izvršilo podnošenje elektronički potpisanih dokumenata npr. PDV prijave.

Naime, da bi obveznik neizravnih poreza koristio elektroničke usluge Uprave za neizravno oporezivanje uz korištenje kvalificiranog elektroničkog potpisa (podnošenje tranzitnih deklaracija, PDV prijava i slično) neophodno je da ***zaključi*** ***Ugovor o korištenju informatičkog sustava za elektroničko poslovanje sa Upravom za neizravno oporezivanje***kao i da prijavi zastupnike (koji posjeduju kvalificirane elektroničke potvrde) koji će u njegovo ime svojom kvalificiranom elektroničkom potvrdom obavljati e-poslovanje sa UNO (potpisivati i podnositi elektroničke dokumente).

**Koja je razlika između elektroničkog potpisa i kvalificirane elektroničke potvrde?**

***Elektronički potpis*** su podatci u elektroničkom obliku koji prate druge podatke u elektroničkom obliku ili su s njima logički povezani i omogućavaju utvrđivanje identiteta potpisnika.

***Kvalificirana elektronička potvrda*** je potvrda koja sadrži podatke propisane Zakonom o elektroničkom potpisu i koju je izdao ovjeritelj koji ispunjava uvjete propisane tim Zakonom, po postupku koji obuhvata identifikaciju korisnika prilikom izdavanja potvrde.

***Kvalificirani elektronički potpis*** je elektronički potpis zasnovan na kvalificiranoj elektroničkoj potvrdi.

**Ko treba da posjeduje kvalificiranu elektroničku potvrdu?**

Kvalificiranu elektroničku potvrdu treba da posjeduje zastupnik, odnosno fizička osoba koju je korisnik (porezni obveznik) ovlastio da u njegovo ime obavlja aktivnosti u svezi s elektroničkim poslovanjem UNO, u domeni određenoj Korisničkom uputom za elektroničko poslovanje s UNO uz korištenje kvalificiranog elektroničkog potpisa.

**Gdje mogu da dobijem informacije o uvjetima za elektroničko poslovanje?**

Sve informacije vezane za elektroničko poslovanje sa Upravom za neizravno oporezivanje dostupne su na web stranici Uprave za neizravno oporezivanje.

**Ukoliko firma tj. porezni obveznik već posjeduje kvalificiranu elektroničku potvrdu, da li je u tom slučaju neophodno da porezni obveznik potpiše bilo kakav ugovor sa UNO ili je samo posjedovanje kvalificirane elektroničke potvrde dovoljno za podnošenje PDV prijave?**

Samo posjedovanje kvalificirane elektroničke potvrde jeste potreban ali ne i dovoljan uvjet da bi se izvršilo podnošenje elektronički potpisane PDV prijave.

Da bi obveznik neizravnih poreza koristio elektroničke usluge Uprave za neizravno oporezivanje uz korištenje kvalificiranog elektroničkog potpisa (podnošenje tranzitnih deklaracija, PDV prijava i slično) neophodno je da ***zaključi*** ***Ugovor o korištenju informatičkog sustava za elektroničko poslovanje s Upravom za neizravno oporezivanje***, kao i da prijavi zastupnike (koji posjeduju kvalificirane elektroničke potvrde) koji će u njegovo ime svojom kvalificiranom elektroničkom potvrdom obavljati e-poslovanje sa UNO (potpisivati i podnositi elektroničke dokumente).

**Ukoliko sam već potpisao Ugovor o korištenju informatičkog sustava za elektroničko poslovanje s Upravom za neizravno oporezivanje zbog NCTS-a trebam li ponovo potpisivati novi ugovor?**

Člankom 14. Korisničke upute za elektroničko poslovanje s UNO uz korištenje kvalificiranog elektroničkog potpisa propisano je da ugovori o korištenju Informatičkog sustava za elektroničko poslovanje s UNO zaključeni sa UNO do dana stupanja na snagu ove upute ostaju da važe.

Dakle, nema potrebe potpisivati novi Ugovor o korištenju informatičkog sustava za elektroničko poslovanje s Upravom za neizravno oporezivanje. Međutim, prije korištenja usluge podnošenja PDV prijava uporabom kvalificirane elektroničke potvrde potrebno je izvršiti prijavu zastupnika putem propisanog obrasca (Prilog 4. Korisničke upute za elektroničko poslovanje s UNO uz korištenje kvalificiranog elektroničkog potpisa).

**Do kada se treba izvršiti registracija za e-poslovanje uz korištenje kvalificiranog elektroničkog potpisa?**

Rok za podnošenje PDV prijave uz korištenje kvalificirane elektroničke potvrde propisan je Pravilnikom o izmjenama Pravilnika o primjeni Zakona o porezu na dodanu vrijednost ("Službeni glasnik BiH", broj 47/22) (19.07.2022.) i ("Službeni glasnik BiH", broj 87/22) (29.12.2022.).

S tim u svezi, porezni obveznici koji imaju status "velikih obveznika neizravnih poreza" su dužni PDV prijavu dostavljati UNO elektroničkim putem uporabom kvalificirane elektroničke potvrde od poreznog razdoblja lipanj 2023. godine. Ostali porezni obveznici koji nemaju status "velikih obveznika neizravnih poreza" su dužni PDV prijavu dostavljati UNO elektroničkim putem uporabom kvalificirane elektroničke potvrde od poreznog razdoblja siječanj 2024. godine, mada istima je omogućeno da to učine i ranije.

**Tko se smatra korisnikom elektroničkih usluga?**

Definicija iz Korisničke upute za elektroničko poslovanje s UNO uz uporabu kvalificiranog elektroničkog potpisa:

* Korisnik je frzička osoba, pravna osoba, poduzetnik i drugi subjekt koji nema svojstvo pravne osobe, a koji je dužan izvršiti obveze u svezi s neizravnim oporezivanjem propisane zakonom.

Kako je to u prethodnoj definiciji navedeno, korisnikom elektroničkih usluga se ne smatra nužno osoba koja je izvršila potpisivanje elektroničkog dokumenta uz korištenje svoje kvalificirane elektroničke potvrde, već je to obveznik neizravnih poreza.

Osoba koja vrši potpisivanje elektroničkih dokumenata (zastupnik) je, u ovom slučaju, osoba koja posjeduje kvalificiranu elektroničku potvrdu i koju je korisnik ovlastio da u njegovo ime obavlja te aktivnosti.

Na primjer:

* Ukoliko je u pitanju usluga NCTS, korisnikom se smatra obveznik neizravnih poreza koji je registriran za obavljanje poslova međunarodne špedicije, dok zastupnici mogu biti osobe koje su uposlene kod tog korisnika i koje će, u ime tog korisnika, provozne prijave potpisane svojim kvalificiranim elektroničkim potpisom podnositi elektroničkim putem.
* Ukoliko se radi o podnošenju PDV prijava, korisnikom se smatra obveznik neizravnih poreza registriran za PDV, dok zastupnik može biti osoba koja posjeduje kvalificiranu elektroničku potvrdu i koje nije nužno zaposlena kod tog korisnika (npr. osoba zaposlena u nekom knjigovodstvenom birou), a koja će, u ime tog korisnika, PDV prijave potpisane svojim kvalificiranim elektroničkim potpisom podnositi elektroničkim putem.

**Treba li na PDV prijava sadržavati potpis odgovorne osobe (ravnatelj) ili samo potpis računovođe, ili oba potpisa?**

PDV prijavu potpisuje zastupnik (osoba koja posjeduje kvalificiranu elektroničku potvrdu, koju je korisnik ovlastio), te ista ne mora sadržavati potpis odgovorne osobe.

**Da li odgovorna odsoba mora posjedovati kvalificiranu elektroničku potvrdu?**

Kvalificiranu elektroničku potvrdu treba da posjeduje zastupnik, odnosno fizička osoba koju je korisnik (porezni obveznik) ovlastio da u njegovo ime obavlja aktivnosti u svezi s elektroničkim poslovanjem UNO, u domeni određenoj Korisničkom uputom za elektroničko poslovanje sa UNO uz korištenje kvalificiranog elektroničkog potpisa.

S tim u svezi, odgovorna osoba ne mora posjedovati kvalificiranu elektroničku potvrdu, osim ukoliko ista nije imenovana za zastupnika od strane korisnika

**Na koji način knjigovodstveni biro koji ima 30 klijenata može da potpisuje pdv prijave za sve klijente, da li pomoću jedne kvalificirane potvrde ili za svakog klijenta moramo posjedovati posebnu kvalificiranu potvrdu?**

PDV prijavu potpisuje uporabom svoje kvalificirane elektroničke potvrde ***zastupnik***, odnosno fizička osoba (zaposleni u knjigovodstvenom birou) koju je ***korisnik*** (porezni obveznik) imenovao da u njegovo ime obavlja aktivnosti u svezi s elektroničkim poslovanjem s UNO a u skladu sa Korisničkom uputom za elektroničko poslovanje s UNO uz korištenje kvalificiranog elektroničkog potpisa.

Dakle, da bi zastupnik mogao izvršiti pomenute aktivnosti dovoljno je da posjeduje jednu kvalificiranu elektroničku potvrdu s kojom može potpisivati PDV prijave za svakog od klijenata koji su ga prijavili kao zastupnika.

**Gdje mogu da dobijem informacije o postupku izdavanja kvalificiranih elektroničkih potvrda?**

Sve informacije vezane za izdavanje kvalificiranih eklektronskih potvrda od strane Ovjeritelja Uprave za neizravno oporezivanje dostupne su na web stranici *<https://ca.uino.gov.ba/> .*

**Na računalu već imam instaliran čitač i softver za korištenje drugih smart kartica. Da li je problem da na istom računalu instaliram klijentski softver A.E.T. SafeSign od UNO?**

Preporuka Ovjeritelja UNO je da na računalo na koje se instalira klijentski softver (A.E.T. SafeSign) ne bude instaliran softver drugog ovjeritelja jer može doći do nekompatibilnosti u radu.